
Министерство на околната среда и водите

Регионална инспекция по околната среда и водите – Монтана



Д О К Л А Д

за извършена комплексна проверка на обект “Инсталация за производство на мелнични тела”, собственост на “РУА фабрика за метали”ЕООД, гр. Лом  на основание Заповед №РД - 041/21.03.2014 г. на Директора на РИОСВ – Монтана

Извършената на 27.03.2014 г. комплексна проверка е с цел установяване съответствието на обекта с нормативните изисквания по опазване на околната среда, съгласно плана за контролната дейност на РИОСВ – Монтана през 2014 г.
Обекта е с преустановена производствена дейност от 16.12.2013 г. за което е уведомена РИОСВ – Монтана с писмо вх. № 4722/18.12.2013 г.  
Към момента на проверката всички работници и служители са с връчено предизвестие за освобождаване от работа, считано от 04.04.2014 г.
Машините и съоръженията не са демонтирани. Пречиствателното съоръжение ръкавен филтър е в добро техническо състояние.
Дружеството е представило в РИОСВ – Монтана информация за използваните химически вещества и смеси през 2013 г. На площадката се съхраняват навъглеродител и кварцитна набивна маса с оригинални опаковки в обособен склад.
През 2013 г. формираните отпадъчни води са заустени в р. Лом, съгласно сключения договор с “Аркус”АД, ОП – Лом.

Фирмата притежава безсрочно разрешително №06-ДО-328-00/18.02.2013 г., издадено за дейности R4, R12 и R13 на отпадъци от ОЧЦМ, които условия се изпълняват. Годишните отчети за образуваните и оползотворени отпадъци през 2013 г. са изпратени в законоустановения срок писмо  с вх. № 2600-4291/10.03.2014 г.на ИАОС. В изпълнение на условие 7.1 от разрешителното са предоставени подновени банкови гаранции в РИОСВ – Монтана.
Даденото предписание при предходната проверка с КП-16/06.11.2013 г. е изпълнено в срок, касаещо представяне в РИОСВ – Монтана собствена оценка за възможни случаи на непосредствена заплаха за екологични щети.

